**Kúpna zmluva**

**č. ....../MAJ/HLZ/2025**

uzavretá podľa ust. § 588 a nasl. zák. č. 40/1964 Zb. Občiansky zákonník v platnom znení

## **Predávajúci**

## MESTO STARÁ TURÁ

v zastúpení : PharmDr. Leopold Barszcz, primátor mesta

sídlo : Gen. M. R. Štefánika 375/63, 916 01 Stará Turá

bank. spojenie : VÚB Trenčín a.s., expozitúra Stará Turá

číslo účtu : IBAN SK67 0200 0000 0000 2062 2202

IČO : 00 312 002

( ďalej len „predávajúci“ )

a

**Kupujúci**

**......................, rod. ................**

nar. ................, rodné číslo ................

trvale bytom ................................

Občan SR

( ďalej len „ kupujúci “ )

predávajúci a kupujúci ďalej aj ako „zmluvné strany“.

**I.**

Predávajúci je vlastníkom nehnuteľností v podiele 1/1:

PARCELY registra „C“ evidované na katastrálnej mape

- **pozemok** parc. č. 1563/131 – zastavaná plocha a nádvorie o výmere 85 m2,

- **pozemok** parc. č. 1563/155 – zastavaná plocha a nádvorie o výmere 56 m2,

zapísané na Okresnom úrade Nové Mesto nad Váhom, katastrálny odbor, na LV č. 1 v podiele 1/1 v k. ú. Stará Turá.

**II.**

1. Predávajúci touto zmluvou predáva kupujúcemu a kupujúci kupuje od predávajúceho nehnuteľnosti:

PARCELY registra „C“ evidované na katastrálnej mape

- **pozemok** parc. č. 1563/131 – zastavaná plocha a nádvorie o výmere 85 m2,

- **pozemok** parc. č. 1563/155 – zastavaná plocha a nádvorie o výmere 56 m2,

zapísané na Okresnom úrade Nové Mesto nad Váhom, katastrálny odbor, na LV č. 1 v podiele 1/1 v k. ú. Stará Turá (ďalej len „predmet kúpy“).

2. Prevod nehnuteľnosti sa realizuje na základe výsledku obchodnej verejnej súťaže.

**III.**

1. Predávajúci predáva a kupujúci kupuje nehnuteľnosť uvedenú v článku I. a II. tejto zmluvy za kúpnu cenu...................... Eur, slovom........................ Eur. Kúpna cena je stanovená na základe výsledku obchodnej verejnej súťaže vyhlásenej predávajúcim.

2. Kúpnu cenu sa kupujúci zaväzuje uhradiť vcelku bez splátok do 15 dní odo dňa podpisu tejto kúpnej zmluvy.

**IV.**

1. Predávajúci vyhlasuje, že k prevádzaným nehnuteľnostiam sa neviažu žiadne dlhy, vecné bremená alebo iné právne povinnosti.

 2. Predávajúci vyhlasuje, že:

a) nie sú mu známe žiadne skryté vady predmetu kúpy a nezamlčal kupujúcemu žiadnu relevantnú skutočnosť o stave predmetu kúpy,

b) nie je žiadnym spôsobom obmedzené jeho právo s predmetom kúpy disponovať,

c) k predmetu kúpy neboli vznesené reštitučné nároky ani sa o nich nekonalo a v súčasnosti nekonajú žiadne konania,

d) k predmetu kúpy neboli zriadené žiadne predkupné práva, zabezpečovacie prevody práv, zmluvy o budúcej zmluve, nájomné alebo podnájomné zmluvy, nebol podaný žiaden návrh na vklad, návrh alebo podnet na záznam alebo poznámku.

3. Kupujúci vyhlasuje, že pred podpisom kúpnej zmluvy sa oboznámil so stavom predmetu kúpy a v takomto stave ho bez výhrad preberá v stave ako stojí a leží.

**V.**

1. Zmluvné strany berú na vedomie skutočnosť, že táto zmluva podlieha rozhodnutiu Okresného úradu Nové Mesto nad Váhom, katastrálny odbor o povolení vkladu vlastníckeho práva do katastra nehnuteľností a že vlastnícke právo k nehnuteľnosti prejde na kupujúceho až dňom rozhodnutia Okresného úradu Nové Mesto nad Váhom, katastrálny odbor o povolení vkladu vlastníckeho práva do katastra nehnuteľností.

2. Zmluvné strany sa dohodli, že predávajúci je povinný podať návrh na vklad vlastníckeho práva do katastra nehnuteľností najneskôr do 5 pracovných dní odo dňa zaplatenia celej kúpnej ceny podľa čl. III. ods. 1. a 2. tejto zmluvy.

**VI.**

Zmluvné strany sa dohodli, že poplatky spojené s prevodom vlastníckeho práva k predmetu kúpy a vkladom vlastníckeho práva do katastra nehnuteľností uhradí kupujúci.

**VII.**

1. Zmluvné strany zhodne vyhlasujú, že sú oprávnené s predmetom zmluvy voľne nakladať, zmluvné prejavy sú dostatočne zrozumiteľné a určité, zmluvná voľnosť nie je obmedzená a právny úkon je urobený v predpísanej forme.

2. Zmluvné strany zhodne vyhlasujú, že si túto zmluvu pred jej podpisom prečítali, že zmluva bola uzatvorená po vzájomnom prejednaní podľa ich slobodnej vôle, nie v tiesni ani za nápadne nevýhodných podmienok, na znak čoho ju v .............. vyhotoveniach vlastnoručne podpísali.

V Starej Turej, dňa

Predávajúci Kupujúci

..................................................... ...................................................

Mesto Stará Turá

v zastúpení PharmDr. Leopold Barszcz,

primátor mesta

Zmluva bola zverejnená na webovom sídle mesta Stará Turá a v Centrálnom registri zmlúv dňa: